{{kilder|dato=Uge 41, 2011}}
'''Grand opéra''' (fransk: stor opera) er en betegnelse som fra begyndelsen blev brugt for at skelne den [[Gennemkomponeret|gennemkomponerede]] [[fransk opera|franske opera]] fra [[opéra comique]], men som nu fortrinvis refererer til den dyre, dekorative operagenre som var fremherskende i [[Paris]] mellem [[1830]] og [[1850]]. Vigtige komponister inden for denne [[genre]] var [[Daniel François Esprit Auber|Auber]] og [[Giacomo Meyerbeer|Meyerbeer]], mens den mest fremgangsrige [[Libretto|librettist]] var [[Eugène Scribe]]. ''Grand opéra'' var en spektakulær scenisk genre som krævede dyre dekorationer og et dyrt scenemaskineri, et stort orkester og kor og talrige solistroller. Emnerne var hovedsagelig hentet fra historien.
Musik